b'\n_START_ARTICLE_\nVeliki namjesnik \xc5\xa0kotske\n_START_PARAGRAPH_\nVeliki ili visoki namjesnik \xc5\xa0kotske (eng. High Steward, Great Steward of Scotland), majordom na \xc5\xa1kotskom kraljevskom dvoru, koji se brinuo za odr\xc5\xbeavanje i funkcioniranje dvora. \xc5\xa0kotski kralj David I. (1124.-1153.) dodijelio je oko 1150. godine normanskom barunu Walteru Fitzalanu (\xe2\x80\xa0 1177.) naslov velikog namjesnika (stjuard) i otada je on bio nasljedan u toj obitelji. S vremenom su \xc4\x8dlanovi obitelji preuzeli naslov namjesnika, odnosno stjuarda, i pretvorili ga u obiteljsko ime. Tako je 1371. godine nastala kraljevska linija obitelji Stuart._NEWLINE_Po dolasku na \xc5\xa1kotsko prijestolje, naslov velikog namjesnika prenosio se, uglavnom, na prijestolonasljednika. Gubitkom prijestolja, naslov od detronizirane dinastije Stuarta, prelazi na dinastiju Hannovera, a preko nje i na dana\xc5\xa1nju britansku dinastiju Windsora. Trenutni nositelj naslova velikog namjesnika \xc5\xa0kotske je Charles, princ od Walesa.'